ரூசினின் சிவப்பு உப்பு

சினின் சிவப்பு உப்பு (Roussin's red salt) என்பது K2 [Fe2 (NO4]) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். இந்த உலோக நைட்ரோசில் முதன்முதலில் 1858 ஆம் ஆண்டில் ஜசாரி ரூசின் என்பவரால் குறிப்பிடப்பட்டது, இது முதல் செயற்கை இரும்பு-கந்தகக் கொத்துச் சேர்மங்களில் ஒன்றாகும்.

 கட்டமைப்பு மற்றும் பிணைப்பு 
ரூசின் சிவப்பு உப்பு எதிர்மின் அயனியானது ஒரு விளிம்பில் பகிரப்பட்ட பைடெட்ராஹெட்ரான் ஆகும். இதில் ஒரு இணை Fe (NO2) அலகுகள் ஒரு இணை சல்பைடு ஈந்தணைவிகளால் இணைக்கப்படுகின்றன. Fe-NO பிணைப்புகள் நேரியல் ரீதியானவை, மூன்று NO தொகுதிகள் எலக்ட்ரான் ஈனியாக செயல்படுகின்றன என்பதைக் குறிக்கிறது. எதிர்காந்தச் சேர்மம் 18-எலக்ட்ரான் விதியின் கீழ்ப்படிகிறது. மைய இரும்பு அணுவிற்கும் நைட்ரோசில் ஈனிக்கும் இடையிலான பல மின்சுமை-பரிமாற்றத் தொடர்புகளால் இந்த அணைவுச் சேர்மத்தில் அடர் சிவப்பு நிறம் ஏற்படுகிறது.

 தொகுப்பு முறை தயாரிப்பு 
நைட்ரோபுரூசைடு அயனி ([Fe(CN)5NO]2−) மற்றும் கந்தகத்திற்கு இடையிலான வேதிவினைகளை ஆய்வு செய்யும் போது பிரெஞ்சு வேதியியலாளர் Z. ரூசின் முதன்முதலில் இந்த உப்பைத் தயாரித்தார். சல்பைடு உப்புகள் இரும்பு நைட்ரோசில் ஆலைடுகளுடன் வினைபுரிவதால் இந்த உப்பைத் தயாரிக்கலாம். 

 Fe2I2(NO)4 + 2Li2S → Li2Fe2S2(NO)4 + 2LiI 

ரூசின் சிவப்பு உப்பைப் பெறுவதற்கான மற்றொரு வழி, தொடர்புடைய சேர்மமான ரூசினின் கருப்பு உப்பின் K[Fe4S3(NO)7] கரைசலைப் பொருத்தமான காரத்தைப் பயன்படுத்தி காரத்தன்மையுடையதாக்குவதாகும்.

 2K[Fe4S3(NO)7] + 4KOH → 3K2[Fe2S2(NO)4] + 2Fe(OH)2 + 2NO

மற்றொரு செயல்முறையானது சோடியம் (அல்லது பொட்டாசியம் நைட்ரைட், அஸ்கார்பிக் அமிலம், ஃபெரஸ் சல்பேட், சோடியம் சல்பைடு மற்றும் சோடியம் (மற்றும் பொட்டாசியஂ ஹைட்ராக்சைடு) ஆகியவற்றை இந்த வரிசையில் வினைபுரியச் செய்வது ஆகும். அஸ்கார்பிக் அமிலம் ஒரு அமிலமாக்கியாகவும், ஒடுக்கும் காரணியாகவும் செயல்படுகிறது, நைட்ரைட்டை நைட்ரஸ் அமிலமாக மாற்றி, பின்னர் அதை நைட்ரஜன் மோனாக்சைடாக ஒடுக்குகிறது, இது இரும்பு அயனிகளுடன் நைட்ரோசில் அணைவுச் சேர்மத்தை  உருவாக்கும், இது ஒரு நடுநிலையான ஊடகத்தில் சல்பைடு வினைபுரிந்து ரூசின் சிவப்பு உப்பை கொடுக்கும்.

 2FeSO4 + 4HNO2 + 3C6H8O6 + 2Na2S + 2NaOH → Na2[Fe2S2(NO)4] + 3C6H6O6 + 2Na2SO4 + 6H2O

எசுத்தர்களைப் பெற, உப்பானது ஆல்கைலேற்றம் செய்யப்படுகிறது. 

 Li2Fe2S2(NO)4  +  2 RX   →   Fe2(SR)2(NO)4 + 2 LiX 

தயோல் அல்லது தயோசல்பேட் Fe2 (NO′4) வினைபுரிவதிலிருந்து எசுத்தர்களை எளிதில் தயாரிக்கலாம்.
 கிடைக்கும் விதம், சாத்தியமான பயன்பாடுகள் 
இது இயற்கையில் அதன் "எசுத்தர்களாக" Fe2(SR)2(NO)4 என்ற வாய்ப்பாட்டுடன் காணப்படுகிறது, இதில் "R" என்பது எந்த அல்கைல் தொகுதியாகவும் இருக்கலாம். கூடுதலாக, ரூசின் சிவப்பு உப்பு அதன் பிறழ்வுப் பண்புகள் காரணமாக நுண்ணுயிரியல் மற்றும் உணவு அறிவியல் துறைகளில் விவாதிக்கப்படுகிறது.

ரூசின் சிவப்பு உப்பின் ஒப்பீட்டளவில் குறைந்த நச்சுத்தன்மை மற்றும் நல்ல நிலைத்தன்மை காரணமாக, உயிரியல் மற்றும் மருத்துவத்தில் நைட்ரிக் ஆக்சைடு கொடையாளர்களாக எசுத்தர் வழித்தோன்றல்கள் ஆராயப்படுகின்றன.சேர்மமானது ஒளிச்சிதைவிற்கு உட்படுவதன் காரணமாக NO வெளியீட்டைத் தூண்டுகிறது, இதன் மூலம் இலக்கு செல்களை கதிர்வீச்சின் வெளிப்பாட்டிற்கு உணர்த்துகிறது.Greenwood, N. N.; & Earnshaw, A. (1997). Chemistry of the Elements (2nd Edn.), Oxford:Butterworth-Heinemann. .

 மேற்கோள்கள் 

பகுப்பு:கந்தகச் சேர்மங்கள்
பகுப்பு:இரும்பு அணைவுச் சேர்மங்கள்
பகுப்பு:Articles without UNII source
பகுப்பு:Articles without KEGG source
பகுப்பு:Articles without EBI source
பகுப்பு:Articles without InChI source